## Pravilnik o tehničkim i mjeriteljskim zahtjevima za ovlašćivanje servisa za pripremu mjerila vlažnosti zrna žitarica i sjemenki uljarica za ovjeravanje

### NN 184/2004 (24.12.2004.), Pravilnik o tehničkim i mjeriteljskim zahtjevima za ovlašćivanje servisa za pripremu mjerila vlažnosti zrna žitarica i sjemenki uljarica za ovjeravanje

# DRŽAVNI ZAVOD ZA NORMIZACIJU I MJERITELJSTVO

3180

Na
temelju članka 8. stavak 5. Zakona o mjeriteljstvu (»Narodne novine«, broj
163/03), ravnatelj Državnog zavoda za normizaciju i mjeriteljstvo donosi

PRAVILNIK

O TEHNIČKIM
I MJERITELJSKIM ZAHTJEVIMA ZA OVLAŠĆIVANJE SERVISA ZA PRIPREMU mjerila vlaŽnosti zrna Žitarica i sjemenki
uljarica ZA OVJERAVANJE

I.
OPĆE ODREDBE

Članak
1.

Ovim se
pravilnikom propisuju tehnički i mjeriteljski zahtjevi za ovlašćivanje servisa
za pripremu mjerila vlažnosti zrna žitarica i sjemenki uljarica (u daljnjem
tekstu: vlagomjeri) za ovjeravanje.

Članak
2.

Ovlašteni
servis pregledava, popravlja i ispituje vlagomjere radi pripreme za
ovjeravanje, a ovlašteni mjeritelj Državnog zavoda za normizaciju i
mjeriteljstvo (u daljnjem tekstu: Zavod) ovjerava vlagomjere.

Članak
3.

Priprema
vlagomjera za ovjeravanje, u smislu ovoga pravilnika, podrazumijeva pregled,
popravak vlagomjera (servisiranje) po potrebi, pripremu vlagomjera za
ovjeravanje (čišćenje i slični poslovi), pripremu uređaja za ispitivanje
vlagomjera (etalon i druga mjerna oprema), ispitivanje vlagomjera, tj. provjeru
mjeriteljskih značajki vlagomjera te pisanje izvješća o ispitivanju vlagomjera.

II.
TEHNIČKI I MJERITELJSKI ZAHTJEVI KOJE MORA ISPUNITI OVLAŠTENI SERVIS

Članak
4.

Ovlašteni
servis mora ispuniti zahtjeve propisane zakonom i zahtjeve koji se odnose na:

1.
opremu za ispitivanje vlagomjera

2. prostorije za ispitivanje vlagomjera

3. radnike

4. propisanu dokumentaciju.

Članak 5.

Potrebna oprema za ispitivanje vlagomjera je:

1. kontrolni (etalonski) vlagomjer s najmanjom točnosti
od ±0,05 % i s najmanjim podjeljkom od 0,01 % do 0,001 % ili analitička vaga
razreda točnosti (I)

2. mlinac za pripremu uzorka

3. sušilo za pripremu uzorka

4. eksikator za pripremu uzorka

5. mjerne posudice za pripremu uzoraka

6. dva kontrolna laboratorijska staklena termometra
punjena živom s mjernim područjem od 0 oC do + 35 oC s najmanjim podjeljkom od 0,2 oC za praćenje temperature
radnog okoliša

7. kontrolni uređaj za mjerenje relativne vlažnosti
zraka u radnom okolišu

8. sav potreban uobičajeni pribor za
kemijsko-fizikalni laboratorij kao što su primjerice razni nastavci, spojni
elementi, adapteri, ključevi i slično.

Etaloni s kojima se ovjeravaju vlagomjeri moraju biti
umjereni, referencijski materijali moraju biti potvrđeni, a sva ostala mjerna
oprema putem koje se ovjeravaju vlagomjeri mora biti ovjerena ili umjerena.

Članak 6.

Mlinac koji služi za mljevenje uzoraka ne smije se
zagrijavati pri radu.

Članak
7.

Sušilo
mora biti takvo da se može zagrijati do + 200 oC, a da se željena
temperatura može održavati u granicama ± 2 oC.

Članak
8.

Mjerne
posudice za uzorke u kojima se uzorci suše i hlade moraju imati poklopac i
moraju biti izrađene od materijala koji ne apsorbira vlagu te koji je otporan
na koroziju.

Članak
9.

Ovlašteni
servis treba biti opremljen elektroničkim raču­na­lom (PC) s mogućnošću
povezivanja s bazom podataka Zavoda.

Članak
10.

Ovlašteni
servis mora imati radnu prostoriju za ispitivanje vlagomjera koja mora
ispunjavati ove uvjete:

1. mora
biti čista, suha i dovoljno prostrana za neometano ispitivanje i ovjeravanje
vlagomjera

2. mora
biti dovoljno prostrana za smještaj potrebne opreme

3. mora
biti zaštićena od izravna sunčeva utjecaja

4. mora
biti tako osigurana da prašina, vodena para i agresivni plinovi ne mogu
prodirati u nju

5. mora
imati namještaj za smještaj vlagomjera koji se ispituju

6. mora
imati namještaj za smještaj vlagomjera koji su ovjereni

7. u
prostoriji za ispitivanje moraju biti smještena dva kontrolna termometra za
mjerenje temperature zraka radnog okoliša mjernog područja od 0 °C do 35 °C
kojima najmanji podjeljak pokazuje najviše 0,2 °C. Termometri se postavljaju na
dva suprotna zida tako da budu smješteni na udaljenosti od 15 cm do 20 cm od
zida i na visini od 150 cm do 170 cm iznad poda

8. mora imati dnevnu i električnu rasvjetu

9. mora imati kontrolni uređaj za mjerenje relativne
vlažnosti zraka u radnom okolišu.

Članak 11.

Temperatura radnog okoliša u prostoriji za vrijeme
ispitivanja vlagomjera mora biti u granicama od 18 oC do 25 oC.

Članak 12.

Izvori grijanja prostorije za ispitivanje vlagomjera
moraju biti najmanje 1,5 m udaljeni od opreme, tj. od mjesta gdje se obavlja
ispitivanje vlagomjera i moraju omogućiti ujednačeno zagrijavanje prostorije za
ispitivanje vlagomjera.

Članak 13.

Ovlašteni servis mora imati najmanje dva radnika koji
obavljaju poslove pripreme za ovjeravanje vlagomjera.

Radnici iz stavka 1. ovoga članka moraju imati
najmanje SSS tehničkog smjera i 3 godine radnog iskustva na poslovima
ispitivanja, proizvodnje ili servisiranja vlagomjera, ili KV tehničke struke i
najmanje 4 godine radnog iskustva na poslovima ispitivanja, proizvodnje ili
servisiranja vlagomjera te moraju poznavati propise o postupcima i metodama
ispitivanja vlagomjera.

Članak 14.

Ovlašteni servis mora imati ovu dokumentaciju:

1. registracijski akt ili rješenje o obrtu i obrtnicu

2.
radne knjižice zaposlenih osoba

3. propise iz područja ispitivanja vlagomjera koje je
dužan primjenjivati

4. naputak proizvođača o upotrebi opreme za
ispitivanje vlagomjera

5. postupke o održavanju i praćenju ispravnosti
opreme za ispitivanje vlagomjera

6. obrasce zahtjeva za ovjeravanje vlagomjera, izvješća
o ispitivanju vlagomjera

7. preslike rješenja o odobrenju tipa mjerila za
vlagomjere koji se ovjeravaju kod ovlaštenog servisa

8. popis opreme za ispitivanje s tehničkim podacima i
datumima ovjeravanja i/ili umjeravanja i ovjernice i/ili potvrde o umjeravanju
za svako mjerilo i/ili etalon koje je sastavni dio ove opreme.

Članak 15.

Ovlašteni servis tijekom svog rada mora:

1. pripremati za ovjeravanje i ispitivati vlagomjere
koji imaju važeće rješenje o odobrenju tipa mjerila, u skladu s odobrenim
postupkom ispitivanja vlagomjera

2. obavijestiti Zavod o svakoj promjeni koja bi mogla
utjecati na osposobljenost ovlaštenog servisa da ispuni uvjete propisane ovim
pravilnikom te upotrebljavati samo opremu za ispitivanje vlagomjera s važećom
ovjernicom, potvrdom o umjeravanju ili potvrdom o ispitivanju

3. najmanje jednom godišnje obavješćivati Zavod o
obavljenim ovjeravanjima odnosno umjeravanjima svoje mjerne opreme

4. sudjelovati u usporedbenim mjerenjima na zahtjev
Zavoda

5. nakon obavljenog ispitivanja sastaviti izvješće o
ispitivanju.

Članak
16.

Ovlašteni
servis mora čuvati izvješća o ispitivanju na elektroničkom mediju ili u tiskanom
obliku 3 (tri) godine nakon isteka valjanosti ovjere.

III.
PRIJELAZNE I ZAVRŠNE ODREDBE

Članak
17.

Ovlaštenom
servisu koji ispunjava uvjete propisane ovim pravilnikom izdaje se rješenje
koje važi 3 (tri) godine od dana njegove pravomoćnosti.

Članak 18.

Danom stupanja na snagu ovoga pravilnika prestaje važiti
Pravilnik o uvjetima kojima moraju udovoljiti potvrđeni mjeriteljski
laboratoriji za ovjeravanje mjerila vlažnosti zrna žitarica i sjemenki uljarica
(»Narodne novine«, broj 09/02).

Članak 19.

Do ovlaštenja servisa, u smislu odredaba ovoga
pravilnika, poslove ovlaštenog servisa obavljat će pravne ili fizičke osobe
koje su za poslove pripreme vlagomjera za ovjeravanje bile ovlaštene
Pravilnikom o uvjetima kojima moraju udovoljiti potvrđeni mjeriteljski laboratoriji
za ovjeravanje mjerila vlažnosti zrna žitarica i sjemenki uljarica (»Narodne
novine«, broj 09/02).

Članak
20.

Ovaj
pravilnik stupa na snagu osmoga dana od dana objave u »Narodnim novinama«.

Klasa:
011-02/04-07/18
Urbroj: 558-03/7-04-1
Zagreb, 8. prosinca 2004.

Ravnatelj
Državnog zavoda za normizaciju
i mjeriteljstvo
**dr****.
sc****. Marijan Andrašec, dipl. ing**., v. r.

Pravilnik, NN 184/2004-3180